section_heading: Život i djelo
paragraph_text: Školuje se u katoličkoj školi, studira na meksičkom sveučilištu (1932. – 1937.), a 1937. boravi u Španjolskoj i snažno se identificira s antifašističkim republikancima u Španjolskom građanskom ratu. U Meksiku osniva i uređuje više književnih časopisa i revija, među njima i časopis "Taller" (1938.) koji promovira mlade pisce. Prvu zbirku pjesama objavljuje već 1933. kao 19-godišnjak. Jak utjecaj na njegov rad na početku karijere imao je europski nadrealizam. Većina pjesama iz ovog perioda je u zbirci A la orilla del mundo ("Na obali života", 1942).